

MEMORANDUM TA' SPJEGAZZJONI

1. Fl-isfond ta’ Ewropa tal-poplu, il-Kummissjoni tagħti importanza kbira lis‑simplifikazzjoni u liċ-ċarezza tal-liġi tal-Unjoni sabiex tkun iktar ċara u iktar aċċessibbli għaċ-ċittadini u b’hekk toffrilhom opportunitajiet ġodda u ċ-ċans li jagħmlu użu mid-drittijiet speċifiċi li tagħtihom.

Ma jistax jintlaħaq dan il-għan sakemm il-bosta dispożizzjonijiet li ġew emendati ħafna drabi, spiss b’mod sostanzjali, jibqgħu mferrxin bejn l-att oriġinali u atti sussegwenti li jemendaw l-att oriġinali. Hemm bżonn għalhekk ta’ xogħol ta’ riċerka konsiderevoli li jqabbel ħafna atti differenti ma’ xulxin sabiex jiġu identifikati r‑regoli attwalment fis-seħħ.

Għalhekk huwa essenzjali li ssir kodifikazzjoni ta’ regoli li ġew emendati ta’ sikwit sabiex il-liġi tkun ċara u trasparenti.

2. Fl-1 ta’ April 1987 il-Kummissjoni ddeċidiet[[1]](#footnote-1) li tordna lill-persunal tagħha li kull att għandu jiġi kkodifikat wara mhux iktar minn għaxar emendi, filwaqt li enfasizzat li din hija kundizzjoni minima u li d-dipartimenti għandhom jippruvaw jikkodifikaw it‑testi li huma responsabbli għalihom anke f’intervalli iqsar biex jiżguraw li d‑dispożizzjonijiet tagħhom ikunu ċari u jinftiehmu malajr.

3. Il-Konklużjonijiet tal-Presidenza tal-Kunsill Ewropew ta’ Edinburgu (Diċembru 1992) ikkonfermaw dan[[2]](#footnote-2), filwaqt li saħqu fuq l-importanza tal‑kodifikazzjoni għaliex tagħti ċertezza f’dak li jirrigwarda l-liġi applikabbli għal materja partikolari f’mument partikolari.

Il-kodifikazzjoni għandha ssir f’konformità sħiħa mal-proċedura normali għall‑adozzjoni ta’ atti tal-Unjoni.

Billi l-ebda bidla sostanzjali ma tista’ ssir lill-atti li jiġu kkodifikati, il‑Parlament Ewropew, il-Kunsill u l-Kummissjoni qablu, permezz ta’ ftehim interistituzzjonali tal-20 ta’ Diċembru 1994, li tista’ tintuża proċedura mgħaġġla għall-adozzjoni rapida ta’ atti ta’ kodifikazzjoni.

4. L-għan ta’ din il-proposta huwa li ssir il-kodifikazzjoni tar‑Regolament (KE) Nru 1365/2006 tas- 6 tas-Settembru 2006dwar statistika ta' trasport ta' merkanzija minn passaġġi fuq l-ilma intern u li jħassar id-Direttiva tal-Kunsill 80/1119/KEE[[3]](#footnote-3). Ir‑Regolament il‑ġdid jissostitwixxi d-diversi atti inkorporati fih[[4]](#footnote-4); din il-proposta żżomm il-kontenut kollu tal-atti li qed jiġu kkodifikati u għalhekk kulma tagħmel huwa li tgħaqqadhom filwaqt li tagħmel biss l-emendi formali meħtieġa mill‑eżerċizzju ta’ kodifikazzjoni nnifsu.

5. Il-proposta ta’ kodifikazzjoni tħejjiet abbażi ta’ konsolidazzjoni preliminari, f‑24 lingwi uffiċjali tar-Regolament tal-Kunsill (KE) Nru 1365/2006 u tal-atti li jemendawh, magħmula mill-Uffiċċju tal-Pubblikazzjonijiet tal-Unjoni Ewropea, permezz ta’ sistema ta’ pproċessar ta’ dejta. Fejn l-artikoli ngħataw numri ġodda, il‑korrelazzjoni bejn in-numri qodma u ġodda tidher fit-tabella li tinsab fl‑Anness VIII tar-Regolament ikkodifikat.

ê 1365/2006 (adattat)

2017/0256 (COD)

Proposta għal

REGOLAMENT TAL-PARLAMENT EWROPEW U TAL-KUNSILL

dwar statistika ta' trasport ta' merkanzija minn passaġġi fuq l-ilma interni (Kodifikazzjoni)

IL-PARLAMENT EWROPEW U L-KUNSILL TAL-UNJONI EWROPEA,

Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 338(1) tiegħu,

Wara li kkunsidraw il-proposta tal-Kummissjoni Ewropea,

Wara li l-abbozz tal-att leġiżlattiv intbagħat lill-Parlamenti nazzjonali,

Wara li kkunsidraw l-opinjoni tal-Kumitat Ekonomiku u Soċjali Ewropew[[5]](#footnote-5),

Filwaqt li jaġixxu skont il-proċedura leġiżlattiva ordinarja,

Billi:

ê

(1) Ir-Regolament (KE) Nru 1365/2006 tal-Parlament Ewropew u tal-Kunsill[[6]](#footnote-6) ġie emendat kemm-il darba[[7]](#footnote-7) b'mod sostanzjali. Għal iktar ċarezza u razzjonalità, dak ir-Regolament għandu jiġu kkodifikat.

ê 1365/2006 premessa 1 (adattat)

(2) Il-passaġġi fuq l-ilma interni huma parti importanti mir-retikolat ta' trasport tal‑Ö Unjoni Õ u l-promozzjoni tat-trasport minn passaġġi fuq l-ilma interni huwa wieħed mill-għanijiet tal-politika komuni tat-trasport, kemm għal raġunijiet ta' effiċjenza ekonomika kif ukoll għat-tnaqqis tal-konsum ta' l-enerġija u ta' l-impatt ambjentali fit-trasport.

ê 1365/2006 premessa 2

(3) Il-Kummissjoni teħtieġ statistika rigward it-trasport ta' merkanzija minn passaġġi fuq l-ilma interni sabiex tissorvelja u tiżviluppa politika komuni tat-trasport, kif ukoll l‑elementi relatati mat-trasport fil-politika dwar ir-reġjuni u r-retikolati trans‑Ewropej.

ê 1365/2006 premessa 5 (adattat)

(4) L-istatistika Ö Ewropea Õ dwar il-modi kollha tat-trasport għandha tinġabar skond il-kunċetti u l-istandards komuni, bil-għan li tinkiseb l-aktar komparabbiltà prattikabbli bejn modi ta' trasport.

ê 1365/2006 premessa 6

(5) It-trasport minn passaġġi fuq l-ilma interni ma jeżistix fl-Istati Membri kollha u, għalhekk, l-effett ta' dan ir-Regolament huwa limitat għal dawk l-Istati Membri fejn jeżisti dan il-mod ta' trasport.

ê 1365/2006 premessa 7 (adattat)

(6) Minħabba li l-għan ta' dan ir-Regolament, jiġifieri l-ħolqien ta' standards komuni ta' statistika li jippermettu l-produzzjoni ta' data armonizzata ma jistax jiġi miksub suffiċjentement mill-Istati Membri u jista' għalhekk jiġi miksub aħjar fil-livell Ö tal‑Unjoni Õ, Ö l-Unjoni Õ tista' tadotta miżuri skont il-prinċipju tas‑sussidjarjetà kif stabbilit fl-Artikolu 5 tat-Trattat Ö dwar l-Unjoni Ewropeja Õ. Skont il-prinċipju tal-proporzjonalità, kif stipulat f'dak l-Artikolu, dan ir-Regolament ma jmurx lil hinn minn dak li huwa neċessarju sabiex jinkiseb dak l-għan.

ê 1365/2006 premessa 8

(7) Ir-Regolament (KE) Nru 223/2009 tal-Parlament Ewropew u tal-Kunsill[[8]](#footnote-8) jipprovdi qafas ta' referenza għad-dispożizzjonijiet stabbiliti b'dan ir-Regolament.

ê 2016/1954 premessa 5 (adattat)

(8) Sabiex jitqiesu t-tendenzi ekonomiċi u tekniċi u l-bidliet fid-definizzjonijiet adottati f’livell internazzjonali, Ö jenħtieġ li tiġi delegata lill-Kummissjoni Õ s-setgħa Ö li tadotta Õ atti skont l-Artikolu 290 tat-Trattat Ö dwar il-Funzjonament tal-Unjoni Ewropea Õ fir-rigward tal-emendar ta’ Ö dan Õ ir-Regolament sabiex il-livell limitu jogħla għal aktar minn 1 000 000 tunnellata għal kopertura statistika tat‑trasport fil-passaġġi fuq l-ilma interni, biex jiġu adattati d-definizzjonijiet jew jiġu previsti definizzjonijiet ġodda, kif ukoll jiġu adatti l-Annessi Ö għal dan Õ ir‑Regolament biex jiġu riflessi bidliet fil-kodiċi u n-nomenklatura f’livell internazzjonali jew fl-atti leġiżlattivi rilevanti tal-Unjoni. Huwa partikolarment importanti li l-Kummissjoni twettaq konsultazzjonijiet xierqa matul il-ħidma ta’ tħejjija tagħha, anke fil-livell ta’ esperti, u li dawk il-konsultazzjonijiet jiġu mwettqa f’konformità mal-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal‑Liġijiet[[9]](#footnote-9). B’mod partikolari, biex tiġi żgurata parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d‑dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat ta’ gruppi tal-esperti tal‑Kummissjoni li jittrattaw it-tħejjija ta’ atti delegati.

ê 2016/1954 premessa 6

(9) Il-Kummissjoni għandha tiżgura li dawk l-atti delegati ma jimponux piż amministrattiv addizzjonali sinifikanti fuq l-Istati Membri jew fuq ir-rispondenti.

ê 2016/1954 premessa 7 (adattat)

(10) Sabiex jiġu żgurati kondizzjonijiet uniformi għall-implimentazzjoni ta'Ö dan Õ ir‑Regolament, Ö jenħtieġ li jingħataw setgħat ta' implimentazzjoni Õ lill‑Kummissjoni b’mod li tkun tista’ tadotta arranġamenti għat-trażmissjoni tad-data, inkluż standards għall-iskambjar tad-data, għad-disseminazzjoni tar-riżultati mill‑Kummissjoni (Eurostat) u wkoll biex tiżviluppa u tippubblika rekwiżiti u kriterji metodoloġiċi mfassla biex tiġi żgurata l-kwalità tad-data prodotta. Ö Jenħtieġ li Õ dawk is-setgħat jiġu eżerċitati f’konformità mar-Regolament (UE) Nru 182/2011 tal‑Parlament Ewropew u tal-Kunsill[[10]](#footnote-10).

ê 2016/1954 premessa 9

(11) Huwa neċessarju li l-Kummissjoni tagħmel arranġamenti għal studji pilota li għandhom jitwettqu dwar id-disponibbiltà ta’ data statistika li tirrigwarda t-trasport ta’ passiġġieri minn passaġġi fuq l-ilma interni, inklużi bis-servizzi tat-trasport transkonfinali. L-Unjoni għandha tikkontribwixxi għall-ispejjeż biex isiru dawn l‑istudji pilota. Tali kontribuzzjonijiet għandhom jieħdu l-forma ta’ għotjiet lill‑istituti nazzjonali tal-istatistika u awtoritajiet nazzjonali oħra msemmija fl‑Artikolu 5 tar‑Regolament (KE) Nru 223/2009, f’konformità mar-Regolament (KE, Euratom) Nru 966/2012 tal-Parlament Ewropew u tal-Kunsill[[11]](#footnote-11),

ê 1365/2006 (adattat)

ADOTTAW DAN IR-REGOLAMENT:

Artikolu 1

**Suġġett**

Dan ir-Regolament jistabbilixxi regoli komuni għall-produzzjoni ta' statistika Ö Ewropea Õ li tikkonċerna t-trasport minn passaġġi fuq l-ilma interni.

Artikolu 2

Ö **Kamp ta' Applikazzjoni** Õ

1. L-Istati Membri għandhom jittrasmettu lill-Kummissjoni (Eurostat) id-*data* relatata mat‑trasport minn passaġġi fuq l-ilma interni fit-territorju nazzjonali tagħhom.

2. L-Istati Membri li fihom il-volum totali ta' merkanzija trasportata fis-sena minn passaġġi fuq l-ilma interni bħala trasport nazzjonali, internazzjoni jew ta' tranżitu ikun aktar minn 1 000 000 tunnellata metrika għandhom jipprovdu d-*data* msemmija fl‑Artikolu 4(1).

3. Bħala deroga mill-paragrafu 2, l-Istati Membri fejn mhemmx trasport internazzjonali jew ta' tranżitu minn passaġġi fuq l-ilma interni iżda fejn il-volum totali ta' merkanzija trasportata fis-sena mill-passaġġi fuq l-ilma interni bħala trasport nazzjonali jeċċedi 1 000 000 tunnellata metrika għandhom jipprovdu biss id-*data* meħtieġa taħt l‑Artikolu 4(2).

4. Dan ir-Regolament m’għandux japplika għal:

(a) trasport ta' merkanzija permezz ta' bastimenti b'kapaċità massima ta' ġarr ta' anqas minn 50 tunnellata metrika;

(b) bastimenti użati prinċipalment għat-trasport ta' passiġġieri;

(ċ) bastimenti użati bħala tragetti;

(d) bastimenti użati biss għal skopijiet li mhumiex kummerċjali minn amministrazzjonijiet ta' portijiet u awtoritajiet pubbliċi;

(e) bastimenti użati biss għall-*bunkering* jew għall-ħżin;

(f) bastimenti li mhumiex użati għat-trasport ta' merkanzija, bħal bastimenti tas-sajd, bastimenti tat-tħammil, postijiet tax-xogħol fuq l-ilma, battelli ta' abitazzjoni u dgħajjes ta' rikreazzjoni.

ê 2016/1954 Art. 1.1 (adattat)

5. Il-Kummissjoni hija mogħtija s-setgħa li tadotta atti delegati f’konformità mal-Artikolu 10 dwar l-emendar tal-paragrafu 2 ta’ dan l-Artikolu biex jiżdied il-livell limitu għall-kopertura statistika tat-trasport fil-passaġġi fuq l-ilma interni msemmi hemm sabiex jittieħed kont tat‑tendenzi ekonomiċi u tekniċi. Meta teżerċita dik is-setgħa, il-Kummissjoni għandha tiżgura li l-atti delegati ma jimponux piż addizzjonali sinifikanti fuq l-Istati Membri jew fuq ir‑rispondenti. Barra minn hekk, il-Kummissjoni għandha tiġġustifika debitament l‑azzjonijiet statistiċi previsti f’dawk l-atti delegati, bl-użu, fejn adatt, ta’ analiżi tal‑kosteffettività, inkluża valutazzjoni tal-piż fuq ir-rispondenti u tal-ispejjeż tal‑produzzjoni, kif imsemmi fl‑Artikolu 14(3)(c) tar-Regolament (KE) Nru 223/2009.

ê 425/2007 Art. 1.1 (adattat)

Artikolu 3

**Definizzjonijiet**

Għall-finijiet ta’ dan ir-Regolament għandhom japplikaw id-definizzjonijiet li ġejjin:

(a) “Passaġġi Ö fuq l-ilma Õ interni navigabbli” tfisser medda ta' ilma, li ma tkunx parti mill-baħar, li permezz ta' karatteristiċi naturali jew magħmulin mill-bniedem, hija adatta għan-navigazzjoni, primarjament permezz ta' bastimenti tal-passaġġi fuq l-ilma interni;

(b) “Bastiment tal-passaġġi Ö fuq l- Õ ilma interni” tfisser inġenju li jżomm f'wiċċ l‑ilma maħsub għat-trasport ta' merkanzija jew għat-trasport pubbliku ta' passiġġieri, li jinnaviga primarjament f'passaġġi fuq l-ilma interni navigabbli jew minn passaġġi ġo, jew Ö ma' maġenb fil-qrib, ta' Õ ilmijiet jew żoni kennija fejn japplikaw ir‑regolamenti tal-portijiet;

(c) “Nazzjonalità tal-bastiment” tfisser il-pajjiż Ö fejn Õ ikun reġistrat il-bastiment;

(d) “Trasport fuq passaġġi Ö fuq l-ilma Õ interni” tfisser kwalunkwe moviment ta' merkanzija u/jew passiġieri permezz ta' bastimenti tal-passaġġi fuq l-ilma interni li jsir kollu kemm hu jew parzjalment f'passaġġi Ö fuq l-Õ ilma interni navigabbli;

(e) “Trasport fuq passaġġi Ö fuq l-ilma Õ interni nazzjonali” tfisser trasport fuq passaġġi Ö fuq l-ilma Õ interni bejn żewġ portijiet ta' territorju nazzjonali irrispettivament min-nazzjonalità tal-bastiment;

(f) “Trasport fuq passaġġi Ö fuq l-ilma Õ interni internazzjonali” tfisser trasport fuq passaġġi Ö fuq l-ilma Õ interni bejn żewġ portijiet f'territorji nazzjonali differenti;

(g) “Trasport ta' tranżitu fuq passaġġi Ö fuq l-ilma Õ interni” tfisser trasport fuq passaġġi Ö fuq l- Õ ilma interni minn territorju nazzjonali bejn żewġ portijiet li t‑tnejn ikunu jinsabu f'territorju nazzjonali ieħor jew f'territorji nazzjonali oħra, sakemm matul il-vjaġġ kollu ġot-territorju nazzjonali ma jkunux hemm trasbord;

(h) “Traffiku fuq il-passaġġi Ö fuq l-ilma Õ interni” tfisser kwalunkwe moviment ta' bastiment fuq passaġġ Ö speċifiku fuq l-Õ ilma intern navigabbli.

ê 2016/1954 Art. 1.2 (adattat)

Il-Kummissjoni Ö għandha Õ s-setgħa li tadotta atti delegati Ö skont Õ l-Artikolu 10 rigward l-emenda Ö tal-ewwel paragrafu ta' dan Õ l-Artikolu biex jiġu adattati d‑definizzjonijiet li jinsabu hemm jew jiġu previsti definizzjonijiet ġodda sabiex jittieħed kont tad-definizzjonijiet rilevanti emendati jew adottati fil-livell internazzjonali. Meta teżerċita dik is-setgħa, il-Kummissjoni għandha tiżgura li l-atti delegati ma jimponux piż addizzjonali sinifikanti fuq l-Istati Membri jew fuq ir-rispondenti. Barra minn hekk, il‑Kummissjoni għandha tiġġustifika debitament l-azzjonijiet statistiċi previsti f’dawk l-atti delegati, bl-użu, fejn adatt, ta’ analiżi tal-kosteffettività, inkluża valutazzjoni tal-piż fuq ir‑rispondenti u tal‑ispejjeż tal-produzzjoni, kif imsemmi fl-Artikolu 14(3)(c) tar‑Regolament (KE) Nru 223/2009.

ê 1365/2006

Artikolu 4

**Ġbir ta' data**

1. Għandha tinġabar *data* skond it-tabelli stabbiliti fl-Annessi I sa IV.

2. Fil-każ imsemmi fl-Artikolu 2(3) id-*data* għandha tinġabar skond it-tabella stabbilita fl‑Anness V.

3. Għall-finijiet ta' dan ir-Regolament, il-merkanzija għandha tkun klassifikata skond l‑Anness VI.

ê 2016/1954 Art. 1.3 (adattat)

4. Il-Kummissjoni Ö għandha Õ s-setgħa li tadotta atti delegati Ö skond Õ l‑Artikolu 10, rigward l-emendar tal-Annessi biex jiġu riflessi bidliet fil-kodiċi u n‑nomenklatura fil-livell internazzjonali jew fl-atti leġiżlattivi rilevanti tal-Unjoni. Meta teżerċita dik is-setgħa, il‑Kummissjoni għandha tiżgura li l-atti delegati ma jimponux piż addizzjonali sinifikanti fuq l-Istati Membri jew fuq ir-rispondenti. Barra minn hekk, il‑Kummissjoni għandha tiġġustifika debitament l-azzjonijiet statistiċi previsti f’dawk l‑atti delegati, bl-użu, fejn adatt, ta’ analiżi tal-kosteffettività, inkluża valutazzjoni tal‑piż fuq ir‑rispondenti u tal-ispejjeż tal-produzzjoni kif imsemmi fl-Artikolu 14(3)(c) tar‑Regolament (KE) Nru 223/2009.

ê 2016/1954 Art. 1.4

Artikolu 5

**Studji pilota**

1. Sat-8 ta’ Diċembru 2018, il-Kummissjoni, b’kooperazzjoni mal-Istati Membri, għandha tiżviluppa il-metodoloġija xierqa għall-ġbir tal-istatistika dwar it-trasport tal-passiġġieri fil‑passaġġi fuq l-ilma interni, inklużi bis-servizzi tat-trasport transkonfinali.

2. Sat-8 ta’ Diċembru 2019, il-Kummissjoni għandha tniedi studji pilota volontarji li għandhom jitwettqu mill-Istati Membri li jipprovdu *data* fl-ambitu ta’ dan ir-Regolament dwar id-disponibbiltà ta’ *data* statistika li tirrigwarda t-trasport tal-passiġġieri fil-passaġġi fuq l-ilma interni, inklużi bis-servizzi tat-trasport transkonfinali. Dawk l-istudji pilota għandu jkollhom l-għan li jivvalutaw il-fattibbiltà ta’ dak il-ġbir ta’ *data* ġdida, l-ispejjeż tal‑ġbir tad‑*data* relatati u l-kwalità statistika implikata.

3. Sat-8 ta’ Diċembru 2020, il-Kummissjoni għandha tippreżenta rapport lill-Parlament Ewropew u lill-Kunsill dwar ir-riżultati ta’ tali studji pilota. Skont ir-riżultati ta’ dak ir‑rapport, u f’perijodu raġonevoli, il-Kummissjoni għandha tippreżenta, jekk ikun xieraq, proposta leġiżlattiva lill-Parlament Ewropew u lill-Kunsill biex jiġi emendat dan ir‑Regolament fir-rigward tal-istatistika dwar it-trasport tal-passiġġieri fil-passaġġi fuq l‑ilma interni, inklużi bis-servizzi tat-trasport transkonfinali.

4. Il-baġit ġenerali tal-Unjoni għandu, fejn xieraq u b’kont meħud tal-valur miżjud tal‑Unjoni, jikkontribwixxi għall-finanzjament ta’ dawk l-istudji pilota.

ê 1365/2006 (adattat)

Artikolu 6

**Trasmissjoni ta' data**

1. It-trasmissjoni tad-*data* għandha sseħħ malajr kemm jista' jkun u mhux aktar tard minn ħames xhur mit-tmiem tal-perjodu relevanti ta' osservazzjoni.

ê 2016/1954 Art. 1.5

2. Il-Kummissjoni għandha tadotta atti ta’ implimentazzjoni li jistipulaw l-arranġamenti għat‑trażmissjoni tad-*data* lill-Kummissjoni (Eurostat), inklużi standards għall-iskambjar tad‑*data*. Dawk l-atti ta’ implimentazzjoni għandhom jiġu adottati f’konformità mal‑proċedura ta’ eżami msemmija fl-Artikolu 11(2).

ê 1365/2006 (adattat)

Artikolu 7

**Tixrid**

L-istatistika Ö Ewropea Õ bbażata fuq id-*data* msemmija fl-Artikolu 4 għandha tkun imxerrda bi frekwenza simili għal dik stabbilita għat-trasmissjoni ta' *data* mill-Istati Membri.

ê 2016/1954 Art. 1.6 (adattat)

Il-Kummissjoni għandha tadotta atti ta’ implimentazzjoni li jistipulaw l-arranġamenti għat‑tixrid tar-riżultati. Dawk l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 11(2).

ê 1365/2006

Artikolu 8

**Il-kwalità tad-data**

ê 2016/1954 Art. 1.7

1. Il-Kummissjoni għandha tadotta atti ta’ implimentazzjoni li jistipulaw ir-rekwiżiti u l‑kriterji metodoloġiċi mfassla sabiex tiġi żgurata l-kwalità tad-*data* prodotta. Dawk l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl‑Artikolu 11(2).

ê 1365/2006

2. L-Istati Membri għandhom jieħdu l-miżuri kollha meħtieġa sabiex jiżguraw il-kwalità tad‑*data* trasmessa.

3. Il-Kummissjoni (Eurostat) għandha tivvaluta l-kwalità tad-*data* trasmessa. L-Istati Membri għandhom jipprovdu lill-Kummissjoni (Eurostat) b'rapport li jkun fih tali informazzjoni u *data* li jistgħu jiġu mitluba minnha sabiex tivverifika l-kwalità tad-*data* trasmessa.

ê 2016/1954 Art. 1.8 (adattat)

4. Għall-finijiet ta’ dan ir-Regolament, il-kriterji tal-kwalità li għandhom jiġu applikati għad‑*data* li għandha tiġi trażmessa huma dawk imsemmija fl-Artikolu 12(1) tar‑Regolament (KE) Nru 223/2009.

5. Il-Kummissjoni għandha tadotta atti ta’ implimentazzjoni li jistipulaw l-arranġamenti Ö dettaljati Õ, l-istruttura, il-perjodiċità u l-elementi ta’ komparabbiltà għar-rapporti tal‑kwalità. Dawk l-atti ta’ implimentazzjoni għandhom jiġu adottati skont il-proċedura ta’ eżami msemmija fl-Artikolu 11(2).

ê 2016/1954 Art. 1.9 (adattat)

Artikolu 9

**Rapporti dwar l-implementazzjoni**

Sal-31 ta’ Diċembru 2020 u kull ħames snin wara dan, il-Kummissjoni, wara li tikkonsulta mal-Kumitat tas-Sistema Ewropea tal-Istatistika, għandha tippreżenta rapport lill-Parlament Ewropew u lill-Kunsill dwar l-implimentazzjoni ta’ dan ir-Regolament u dwar żviluppi futuri.

F’dak ir-rapport, il-Kummissjoni għandha tieħu kont tal-informazzjoni rilevanti pprovduta mill-Istati Membri dwar titjib potenzjali u dwar il-ħtiġijiet tal-utenti. B’mod partikolari, dak ir-rapport għandu Ö jivvaluta Õ:

(a) il-benefiċċji għall-Unjoni, l-Istati Membri u l-fornituri u l-utenti tal‑informazzjoni statistika, tal-istatistika prodotta, meta mqabbla mal-ispejjeż tagħhom;

(b) il-kwalità tad-*data* trażmessa u l-metodi użati għall-ġbir tad-*data*.

ê 2016/1954 Art. 1.10 (adattat)

Artikolu 10

**Eżerċizzju tad-delega**

1. Is-setgħa tal-adozzjoni ta’ atti delegati hija Ö mogħtija Õ lill-Kummissjoni suġġett għall‑kondizzjonijiet stabbiliti f’dan l-Artikolu.

2. Is-setgħa Ö ta' adozzjoni ta' atti delegati Õ msemmija fl-Artikolu 2(5), fl-Artikolu 3 u fl‑Artikolu 4(4) hija mogħtija lill-Kummissjoni għal perijodu ta’ ħames snin mis‑7 ta’ Diċembru 2016. Il-Kummissjoni għandha tfassal rapport dwar id-delega tas-setgħat mhux iktar tard minn disa’ xhur qabel tmiem il-perijodu ta’ ħames snin. Id‑delega tas-setgħa għandha tiġi estiża Ö awtomatikament Õ għal perijodi ta’ żmien Ö identiċi Õ, Ö ħlief jekk Õ il-Parlament Ewropew jew il-Kunsill joġġezzjona għal tali estensjoni mhux aktar tard minn tliet xhur qabel it-tmiem ta’ kull perijodu.

3. Id-delega tas-setgħa msemmija fl-Artikolu 2(5), l-Artikolu 3 u l-Artikolu 4(4) tista’ tiġi revokata fi kwalunkwe ħin mill-Parlament Ewropew jew mill-Kunsill. Ö Deċiżjoni lil tirrevoka Õ għandha ttemm id-delega ta'setgħa speċifikata f’dik id-deċiżjoni. Din għandha ssir effettiva fil-jum wara dak tal-pubblikazzjoni tad-deċiżjoni f’*Il-Ġurnal Uffiċjali tal‑Unjoni Ewropea* jew f’data aktar tard speċifikata fiha. Ma għandhiex taffettwa l-validità ta’ kwalunkwe att delegat li jkun diġà fis-seħħ.

4. Qabel ma’ tadotta att delegat, il-Kummissjoni għandha tikkonsulta esperti nnominati minn kull Stat Membru skont il-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet.

5. Hekk kif tadotta att delegat, il-Kummissjoni għandha tinnotifikah simultanjament lill‑Parlament Ewropew u lill-Kunsill.

6. Att delegat adottat bis-saħħa tal-Artikolu 2(5), l-Artikolu 3 u l-Artikolu 4(4) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill‑Kunsill fi żmien xahrejn min-notifika ta’ dak l-att lill-Parlament Ewropew u lill‑Kunsill jew jekk, qabel ma jiskadi dak il-perijodu, il-Parlament Ewropew u l-Kunsill ikunu t-tnejn infurmaw lill‑Kummissjoni li mhumiex sejrin joġġezzjonaw. Dak il‑perijodu għandu jiġi estiż b’xahrejn fuq inizjattiva tal-Parlament Ewropew jew tal‑Kunsill.

ê 2016/1954 Art. 1.11

Artikolu 11

**Proċedura ta’ kumitat**

1. Il-Kummissjoni għandha tiġi assistita mill-Kumitat tas-Sistema Statistika Ewropea stabbilit bir-Regolament (KE) Nru 223/2009. Dak il-kumitat għandu jkun kumitat fis‑sens tar‑Regolament (UE) Nru 182/2011.

2. Fejn issir referenza għal dan il-paragrafu, għandu japplika l-Artikolu 5 tar‑Regolament (UE) Nru 182/2011.

ê (adattat)

Artikolu 12

**Tħassir**

Ir-Regolament (KE) Nru 1365/2006 huwa mħassar.

Ö Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl‑Anness VIII Õ.

ê 1365/2006

Artikolu 13

**Dħul fis-seħħ**

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-*Ġurnal Uffiċjali ta' l-Unjoni Ewropea*.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Parlament Ewropew Għall-Kunsill

Il-President Il-President

1. COM(87) 868 PV. [↑](#footnote-ref-1)
2. Ara l-Anness 3 għall-Parti A tal-Konklużjonijiet. [↑](#footnote-ref-2)
3. Imdaħħla fil-programm leġiżlattiv għal 2017. [↑](#footnote-ref-3)
4. Ara l-Anness VII għal din il-proposta. [↑](#footnote-ref-4)
5. ĠU C […], […], p. […]. [↑](#footnote-ref-5)
6. Ir-Regolament (KE) Nru 1365/2006 tal-Parlament Ewropew u tal-Kunsill tal-6 ta’ Settembru 2006 dwar dwar statistika ta' trasport ta' merkanzija minn passaġġi fuq l-ilma interni u li jħassar id-Direttiva tal‑Kunsill 80/1119/KEE (ĠU L 264, 25.9.2006, p. 1). [↑](#footnote-ref-6)
7. Ara anness VII. [↑](#footnote-ref-7)
8. Ir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l‑Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u tal-Kunsill dwar it-trażmissjoni ta’ data suġġetta għall-kunfidenzjalità statistika lill-Uffiċċju tal‑Istatistika tal-Komunitajiet Ewropej, ir-Regolament tal-Kunsill (KE) Nru 322/97 dwar Statistiċi tal‑Komunità u d-Deċiżjoni tal-Kunsill 89/382/KEE, Euratom li tistabbilixxi Kumitat dwar il‑Programmi tal-Istatistika tal-Komunitajiet Ewropej (ĠU L 87, 31.3.2009, p. 164). [↑](#footnote-ref-8)
9. ĠU L 123, 12.5.2016, p. 1. [↑](#footnote-ref-9)
10. Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal‑eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13). [↑](#footnote-ref-10)
11. Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal‑Kunsill (KE, Euratom) Nru 1605/2002 (ĠU L 298, 26.10.2012, p. 1). [↑](#footnote-ref-11)